C 31/1

Iris Oifigiúil an Aontais Eorpaigh

Fógra ón gCoimisiún maidir le cur i bhfeidhm na rialacha idirthréimhseacha tionscnaimh lena ndéantar foráil maidir le carnadh trasnánach idir na Páirtithe Conarthacha cur i bhfeidhm sa limistéar Uile-Eora-Mheánmhara (PEM)

(2022/C 31/01)

Chun an carnadh trasnánach tionscnaimh a chur i bhfeidhm (1) idir na Páirtithe Conarthacha cur i bhfeidhm, déanfaidh na Páirtithe Conarthacha cur i bhfeidhm lena mbaineann fógra a thabhairt dá chéile, tríd an gCoimisiún Eorpach, faoi na rialacha tionscnaimh atá i bhfeidhm leis na Páirtithe Conarthacha cur i bhfeidhm eile.

Meabhraítear nach féidir carnadh trasnánach (maidir le hoibriú, próiseáil agus/nó ábhair) a chur i bhfeidhm ach amháin más rud é go bhfuil comhaontuithe saorthrádála, ina bhfuil rialacha tionscnaimh comhionanna, tugtha i gcrích ag Páirtithe Conarthacha cur i bhfeidhm an mhonaraithe deiridh agus an cheann scríbe deiridh leis na Páirtithe Conarthacha cur i bhfeidhm uile atá rannpháirteach maidir leis an stádas tionscnaimh a fháil.

Is mar tháirgí neamhthionscnaimh a láimhseálfar táirgí de thionscnamh Páirtí Conarthach cur i bhfeidhm nach bhfuil comhaontú tugtha i gcrích aige le Páirtithe Conarthacha cur i bhfeidhm an mhonaraithe deiridh agus/nó an cheann scríbe deiridh.

Ar bhonn na bhfógraí a thug na Páirtithe Conarthacha cur i bhfeidhm don Choimisiún Eorpach, sonraítear an méid seo a leanas sna táblaí atá i gceangal leis seo:

Tábla 1 – forbhreathnú simplithe ar na féidearthachtaí maidir le carnadh an 1 Eanáir 2022.

Tábla 2 – an dáta óna mbeidh an carnadh trasnánach infheidhme.

I dTábla 1, léiríonn “X” go bhfuil comhaontú saorthrádála ann idir dhá chomhpháirtí, ar comhaontú é ina bhfuil rialacha tionscnaimh lena gceadaítear carnadh atá bunaithe ar na rialacha idirthréimhseacha tionscnaimh. Chun carnadh trasnánach a úsáid leis an tríú comhpháirtí, ba cheart “X” a bheith i dtrasnú uile an tábla idir na trí chomhpháirtí.

I dTábla 2, tagraíonn na dátaí a luaitear do dháta chur i bhfeidhm an charntha thrasnánaigh ar bhonn Airteagal 8 d’Fhoscríbhinn A a ghabhann le gach prótacal maidir le rialacha tionscnaimh idir na Páirtithe Conarthacha cur i bhfeidhm. Sa chás sin, cuirtear “(T)” roimh an dáta.

Tugtar anseo thíos na cóid le haghaidh na bPáirtithe Conarthacha cur i bhfeidhm a liostaítear sna táblaí.

— An tAontas Eorpach AE — Stáit CSTE: — An Íoslainn IS — An Eilvéis (lena n-áirítear Lichtinstéin) (2) CH (+ LI) — An Iorua NO — Oileáin Fharó FO — Na rannpháirtithe i bPróiseas Barcelona: — An Iordáin JO — An Phalaistín (3) PS — Na rannpháirtithe i bPróiseas Cobhsaíochta agus Comhlachais an Aontais: — An Albáin AL — An Mhacadóin Thuaidh MK — An tSeirbia RS — An tSeoirsia GE — Poblacht na Moldóive MD

Cuirtear an fógra seo in ionad fhógra 2021/C 492/01 (IO C 492, 8.12.2021, lch. 1).

Tábla 1

Forbhreathnú simplithe ar na féidearthachtaí maidir le carnadh trasnánach faoi na rialacha idirthréimhseacha tionscnaimh sa limistéar Uile-Eora-Mheánmhara an 1 Eanáir 2022

AE CH (+LI) IS NO FO JO PS AL MK RS GE MD AE X X X X X X X X X X X CH (+LI) X X X X X IS X X X X X NO X X X X X FO X JO X PS X AL X X X X MK X RS X X X X GE X MD X





Tábla 2

Dáta chur i bhfeidhm na rialacha idirthréimhseacha tionscnaimh lena ndéantar foráil maidir le carnadh trasnánach sa limistéar Uile-Eora-Mheánmhara

AE CH (+LI) IS NO FO JO PS AL MK RS GE MD AE (T) 1.9.2021 (T) 1.9.2021 (T) 1.9.2021 (T) 1.9.2021 (T) 1.9.2021 (T) 1.9.2021 (T) 1.9.2021 (T) 9.9.2021 (T) 6.12.2021 (T) 1.9.2021 (T) 16.11.2021 CH (+LI) (T) 1.9.2021 (T) 1.11.2021 (T) 1.11.2021 (T) 1.1.2022 (T) 1.1.2022 IS (T) 1.9.2021 (T) 1.11.2021 (T) 1.11.2021 (T) 1.1.2022 (T) 1.1.2022 NO (T) 1.9.2021 (T) 1.11.2021 (T) 1.11.2021 (T) 1.1.2022 (T) 1.1.2022 FO (T) 1.9.2021 JO (T) 1.9.2021 PS (T) 1.9.2021 AL (T) 1.9.2021 (T) 1.1.2022 (T) 1.1.2022 (T) 1.1.2022 MK (T) 9.9.2021 RS (T) 6.12.2021 (T) 1.1.2022 (T) 1.1.2022 (T) 1.1.2022 GE (T) 1.9.2021 MD (T) 16.11.2021

(1) ciallaíonn “Páirtí Conarthach cur i bhfeidhm” Páirtí Conarthach i gCoinbhinsiún PEM a dhéanann na rialacha idirthréimhseacha tionscnaimh PEM a ionchorprú ina gcomhaontuithe déthaobhacha um thrádáil fhabhrach le Páirtí Conarthach eile i gCoinbhinsiún PEM

(2) Déanann an Eilvéis agus Prionsacht Lichtinstéin aontas custaim a chruthú.

(3) Ní dhéanfar an t-ainmniú seo a fhorléiriú mar aitheantas ar stát na Palaistíne agus tá sé gan dochar do sheasaimh éagsúla na mBallstát ar an gceist sin